text: Serútgjørd russisk hernaðarskip, ætlað til fremja ella stuðla virksemi á havbotninum virkaðu í økinum nakar mánaðir og eisini nakrar dagar frammanundan spreingingarnar av Nord Stream-gassleiðingini í fjør.
text: #000003
text: Sendingin hevur fingið hendur á prógvum, sum vísa, at minst tvey skip høvdu heilt sjáldsama framferð júst á staðnum í ein landnyðring úr Bornholm, har nakrar spreingingar hendu umleið 26. september í fjør.
text: #000005
text: Í sendingini verður ført fram, at prógv eru ikki fyri, at tað vóru russar, ið løgdu spreingiløðingarnar, men tað er prógv fyri, at skip, ið eru før fyri at fremja slíkan yvirgang virkaðu í økinum – nakað, ið er óvanligt fyri hesi skip – og eisini at tey ferðaðust sum um tey høvdu serligar uppgávur at fremja júst har. Skipini brúktu ikki radiosamband og høvdu eisini sløkt fyri tólunum, ið vísa hvar tey eru. Tað var týðuligt, at tey ikki ætlaðu at verða uppdagað.
text: #000006
text: Triðji partur, sum kallast “Kampen om sandheden” snýr seg annars í stóran mun um russiska propaganda og falstíðindi, sum fer fram í Vesturevropa. Sambært sendingini er neyðugt at niðurbróta vesturevropeisku fólkaræðini fyri at russiska hernaðarætlanin í Ukraina skal eydnast.
text: #000007
text: “Skyggekrigen: Kampen om sandheden” sæst her 
text: #000008
text: Russiska stjórnin hevur í dag víst aftur avdúkingarnar hjá skandinavisku sjónvarpsstøðunum, og sigur, at talan er um eina villleiðingarkampanju.
text: #000009
text: Russiska uttanríkisráðið skrivar á Twitter, at nýggju upplýsingarnir um Nord Stream bert hava til endamáls at fjala yvir, hvør veruliga stóð fyri yvirganginum.
text: #000010